યુપીમાં હજી બીજી 11 મ્યુનિસિપલ કોર્પોરેશનમાં અને 412 નગર પંચાયત અને પાલિકામાં ચૂંટણી બાકી છે. 26 નવેમ્બર અને 29 નવેમ્બરે મતદાન થાય ત્યારે કેટલું મતદાન થાય છે તેના પર નજર રહેશે. પેટર્ન એની એ રહે છે કે બદલાય છે તે જોવાનું રહ્યું. તે પછી પહેલી ડિસેમ્બરે તો પરિણામો પણ આવી જવાના છે. પરિણામો સાથે શહેરોમાં ઇવીએમ સાથે ઓછું મતદાન અને મતપત્રક સાથે નગરોમાં વધુ મતદાન એ આંકડાં સરખાવાશે. દરમિયાન મેરઠના વિડિયોમાં શું હકીકત છે તે પણ બહાર આવશે. ત્યાં સુધી રાહ જોઈએ, પણ સોશિઅલ મીડિયામાં કમેન્ટકારો રાહ નહીં જુએ અને ગીતો ગાશે અમને ઇવીએમ ભરોસો નય કે… અને કહેશે મશીન ભૂલ કરે અને ભોગવે ભાજપ! અહીં શ્લેષ અભિપ્રેત છે – ભોગવે એટલે નુકસાન સહન કરે એમ નહીં, સત્તા ભોગવે!